CELEX: 52010PC0363
Language: lt
Date: 2010-07-06
Title: Pasiūlymas Tarybos sprendimas dėl Europos Sąjungos pozicijos Energijos bendrijos ministrų taryboje nustatymo (Skopjė, 2010 m. rugsėjo 24 d.)

|

52010PC0363

 Pasiūlymas Tarybos sprendimas dėl Europos Sąjungos pozicijos Energijos bendrijos ministrų taryboje nustatymo (Skopjė, 2010 m. rugsėjo 24 d.)  /* KOM/2010/0363 galutinis - NLE 2010/0202 */  

	[pic] | EUROPOS KOMISIJA |Briuselis, 2010.7.6KOM(2010)363 galutinis2010/0202 (NLE)PasiūlymasTARYBOS SPRENDIMASdėl Europos Sąjungos pozicijos Energijos bendrijos ministrų taryboje nustatymo (Skopjė, 2010 m. rugsėjo 24 d.)AIŠKINAMASIS MEMORANDUMASEnergijos bendrijos ministrų taryba susitiks 2010 m. rugsėjo 24 d. Skopjė mieste (Buvusioji Jugoslavijos Respublika Makedonija). Kad Europos Sąjunga galėtų dalyvauti priimant reikalingus sprendimus, būtina nustatyti Europos Sąjungos poziciją pagal Sutarties dėl Europos Sąjungos veikimo 218 straipsnio 9 dalį ir laikantis 2006 m. gegužės 29 d. Tarybos sprendimo 2006/500/EB dėl Energijos bendrijos sutarties sudarymo Europos Sąjungos vardu nuostatų.Tarybos sprendimo pasiūlyme nagrinėjami visi darbotvarkės klausimai, kuriais, kaip nurodyta toliau, Ministrų taryba turėtų priimti sprendimą. Kiti darbotvarkės klausimai paminėti informavimo tikslais.SPRENDIMO SUDEDAMOSIOS DALYSKomisija paskelbia Europos Sąjungos pozicijas dėl toliau nurodytų sprendimo sudedamųjų dalių, kaip nustatyta siūlomo sprendimo priede.Biudžeto klausimaiKomisija, remdamasi 2009 m. gruodžio 31 d. audito ataskaita, Biudžeto komiteto ataskaita dėl 2009 m. audito ir direktoriaus ataskaita dėl biudžeto vykdymo, patvirtina, kad direktorius 2009 m. biudžetą įvykdė.Be to, Komisija patvirtina Energijos bendrijos sutarties 4 priedo pakeitimą („Įnašas į biudžetą“) po to, kai 2010 m. gegužės 1 d. į Energijos bendriją įstojo Moldovos Respublika.Siūlomas pakeitimas yra susijęs su Moldovos 2011 m. įnašu, kuris yra 0,10 % viso Energijos bendrijos biudžeto (3 380 000 EUR). Moldovos įnašas yra 3 380 EUR ir yra panašaus dydžio, kaip Albanijos, Buvusiosios Jugoslavijos Respublikos Makedonijos, Juodkalnijos ir Jungtinių Tautų laikino administravimo misijos Kosove mokami įnašai.Siekiant išvengti biudžeto perviršio, 0,10 % atskaitoma iš Europos Sąjungos įnašo 2011 m. (nustatytas įnašo dydis yra 98 % vietoj 98,10 % 2010 m.). Kitų susitariančiųjų šalių įnašai nesikeis ir bus tokio pat dydžio, kaip 2010 m.Atsinaujinantys energijos šaltiniai2009 m. birželį Ministrų taryba įsteigė darbo grupę, kurios tikslas – įvertinti 2009 m. balandžio 23 d. Europos Parlamento ir Tarybos direktyvos 2009/28/EB dėl skatinimo naudoti atsinaujinančių išteklių energiją, iš dalies keičiančios bei vėliau panaikinančios Direktyvas 2001/77/EB ir 2003/30/EB (Direktyva 2009/28/EB) poveikį Energijos bendrijos susitariančiosioms šalims ir susitariančiosioms šalims kandidatėms skatinant naudoti atsinaujinančių išteklių energiją ir ištirti bei pasiūlyti būdus, kaip Energijos bendrija vėliau galėtų šią direktyvą priimti.Sekretoriatas 2009 m. užsakė naujos ES atsinaujinančių energijos išteklių direktyvos įgyvendinimo Energijos bendrijoje tyrimą siekdamas apskaičiuoti privalomą kiekvienai valstybei narei atsinaujinančių energijos šaltinių naudojimo tikslą, remiantis ES direktyvoje pateikta metodika, taip pat atlikti kitus uždavinius. Metodas, naudotas 2020 m. atsinaujinančių energijos šaltinių tikslams apskaičiuoti, grindžiamas ES valstybių narių ir susitariančiųjų šalių vienodo tikslo principu, t. y. vienodu 5,5 % padidėjimu plius kintančia dalimi, grindžiama bendruoju vidaus produktu (BVP) vienam gyventojui.Atlikdama savo darbą, Atsinaujinančių energijos šaltinių darbo grupė pastebėjo, kad viena iš labiausiai abejonių kelianti tyrimo dalis buvo duomenys apie biomasės turėjimą ir sunaudojimą – tai turėjo įtakos ne tik apskaičiuojant energijos iš atsinaujinančių energijos šaltinių dalį 2005 baziniais metais, bet ir nustatant 2020 m. tikslų įgyvendinimo galimybes.Todėl Energijos bendrijos sekretoriatas įsipareigojo užsakyti papildomą tyrimą, per kurį bus peržiūrimi visų susitariančiųjų šalių (įskaitant Moldovą) duomenys apie biomasę.Tol, kol nėra prašoma toliau ištirti Direktyvos 2009/28 įgyvendinimo galimybes, laikoma, kad reikėtų pateikti rekomendaciją susitariančiosioms šalims, kviečiant jas labiau skatinti naudoti energiją iš atsinaujinančiųjų šaltinių, atsižvelgiant į tas direktyvos nuostatas, kurios nėra tiesiogiai susijusios su nacionalinių privalomų tikslų nustatymu.Komisija pritaria Ministrų tarybos rekomendacijos dėl energijos iš atsinaujinančių energijos šaltinių vartojimo skatinimo priėmimui, kaip tai sutarta 2010 m. birželio 29 d. Nuolatinės aukšto lygio grupės posėdyje.Komisija patvirtina darbo grupės įgaliojimo pratęsimą dar vieniems metams.Elektros ir dujų vidaus rinka. „Trečiasis paketas“Energijos bendrijos sutartyje laikoma, kad Energijos acquis communautaire sudaro: i) 2003 m. birželio 26 d. Europos Parlamento ir Tarybos direktyva dėl elektros energijos vidaus rinkos bendrųjų taisyklių, ii) 2003 m. birželio 26 d. Europos Parlamento ir Tarybos direktyva 2003/55/EB dėl gamtinių dujų vidaus rinkos bendrųjų taisyklių ir iii) 2003 m. birželio 26 d. Europos Parlamento ir Tarybos reglamentas (EB) Nr. 1228/2003 dėl prieigos prie tarpvalstybinių elektros energijos mainų tinklo sąlygų. 2007 m. gruodžio 18 d. Sprendimu Nr. 2007/06/MC-EnC šis acquis buvo papildytas Reglamentu (EB) Nr. 1775/2005 dėl teisės naudotis gamtinių dujų perdavimo tinklais sąlygų.Pirmiau nurodyti Europos Sąjungos teisės aktai buvo iš dalies pakeisti ir išdėstyti nauja redakcija, todėl 2011 m. kovo 3 d. bus panaikinti ir pakeisti šiais teisės aktais: 2009 m. liepos 13 d. Europos Parlamento ir Tarybos direktyva 2009/72/EB dėl elektros energijos vidaus rinkos bendrųjų taisyklių; 2009 m. liepos 13 d. Europos Parlamento ir Tarybos direktyva 2009/73/EB dėl gamtinių dujų vidaus rinkos bendrųjų taisyklių, 2009 m. liepos 13 d. Europos Parlamento ir Tarybos reglamentu (EB) Nr. 714/2009 dėl prieigos prie tarpvalstybinių elektros energijos mainų tinklo sąlygų ir 2009 m. liepos 13 d. Europos Parlamento ir Tarybos reglamentu (EB) Nr. 715/2009 dėl teisės naudotis gamtinių dujų perdavimo tinklais sąlygų.Šiame trečiajam pakete atsižvelgiama į ES valstybių narių įgytą patirtį įgyvendinant teisės aktus ir patobulinamos teisės aktų išdėstymo nauja redakcija taisyklės.Komisija pradėjo aktyvią veiklą siekdama, kad šios direktyvos ir reglamentai būtų laiku įgyvendinti tose valstybėse narėse, kurios Europos lygmeniu jau yra tapusios pavyzdinėmis sprendžiant elektros ir dujų vidaus rinkos klausimus.Todėl rekomenduojama, kad Energijos bendrija pradėtų įgyvendinti energijos acquis atsižvelgdama į naujausius Europos Sąjungos teisės pokyčius ir į Ministrų tarybos oficialią rekomendaciją.Ateityje priimant sprendimą dėl trečiojo paketo įgyvendinimo bus atlikti reikalingi Energijos bendrijos institucinės struktūros pakeitimai ir įvertinta specifinė kiekvienos iš susitariančiųjų šalių situacija, kaip numatyta Energijos bendrijos sutarties 24 straipsnyje. Komisija pritars Ministrų tarybos rekomendacijos dėl Energijos acquis communautaire pakeitimų priėmimui, kaip sutarta 2010 m. birželio 29 d. Nuolatinės aukšto lygio grupės posėdyje.KITOS SUDEDAMOSIOS DALYSBe svarstymų patvirtinami punktaiKomisija patvirtino per praėjusius du Nuolatinės aukšto lygio grupės posėdžius priimtas išvadas ir atsižvelgs į šias ataskaitas:– Energijos bendrijos darbo programos įgyvendinimo ataskaitą,– 2009 m. gruodžio 31 d. audito ataskaitą,– Biudžeto komiteto ataskaitą dėl 2009 m. audito,– direktoriaus biudžeto vykdymo ataskaitą,– ataskaitą dėl neišspręstų ginčo bylų,– išankstinę 2009 m. biudžeto įgyvendinimo ataskaitą.Sutarties įgyvendinimasKomisija atsižvelgia į sekretoriato parengtą ataskaitą.Komisija atsižvelgs į nedidelę įgyvendinimo pažangą, kuri buvo padaryta nuo paskutinės ataskaitos pateikimo, ir visų pirma į politinių pareiškimų ir kasdienio teisės aktų įgyvendinimo atotrūkį – tai smarkiai stabdo investicijas.Komisija, atsižvelgdama į paskutinio, 2009 m. gruodžio 19 d. Zagrebe įvykusio Ministrų tarybos susitikimo išvadas, skatins sekretoriatą aktyviai sekti visus įstatymų nesilaikymo atvejus ir visų pirma nagrinėti tokius atvejus pagal sekretoriato iniciatyva nustatytų procedūrų sistemą. Lygiai tokia pat tvarka turės būti garantuojama ir kitais atvejais, pavyzdžiui, nagrinėjant tuo pat metu panašius skirtingų susitariančiųjų šalių pažeidimus.Komisija toliau rems sekretoriato pastangas siekiant sutartų sprendimų.Energijos tiekimo užtikrinimo saugumasKomisija atsižvelgs į Sutarties įgyvendinimo, susijusio su energijos tiekimo saugumu, padėtį ir praneš apie besitęsiančias diskusijas dėl jos pateikto Europos Parlamento ir Tarybos reglamento dėl dujų tiekimo saugumo užtikrinimo priemonių, kuriuo panaikinama Direktyva 2004/67/EB, pasiūlymo.Naftos klausimaiKomisija sutinka, kad būtų užsakyti nenumatytiems atvejams skirtų naftos produktų atsargų Energijos bendrijoje tyrimas, kuris turės būti atliktas iki 2011 m. kovo mėn. Šioje ataskaitoje bus įvertinta dabartinė padėtis ir susitariančiųjų šalių ir stebėtojų poreikiai ir parengtos Energijos bendrijos gairės, kuriose visų pirma bus pateiktas suderintas 2009 m. rugsėjo 14 d. Direktyvos 2009/119/EB, kuria valstybės narės įpareigojamos išlaikyti privalomąsias žalios naftos ir (arba) naftos produktų atsargas, įgyvendinimo tvarkaraštis.Investicijos į infrastruktūrąKomisija stebi, kokių veiksmų buvo imtasi skatinant prioritetinius regione infrastruktūros projektus, kuriuos atrinko ir patobulino sekretoriatas ir kuriuos patvirtino Nuolatinė aukšto lygio grupė 2010 m. kovo 17 ir birželio 29 d. susitikimuose.Ji toliau atsižvelgia į Energijos bendrijos reguliavimo valdybos 2010 m. kovo 10 d. posėdyje priimtą Ataskaitą dėl reguliavimo tarnybų bendradarbiavimo įgyvendinant tarpvalstybinius investicinius projektus, kurie apima naujas investicijas skatinančias reguliavimo priemones, esamų mechanizmų ir rekomendacijų vertinimą.Susitarimo memorandumas dėl socialinių klausimųKomisija atsižvelgia į pažangą, padarytą įgyvendinant Susitarimo memorandumą dėl socialinių klausimų, visų pirma į 3–iojo Socialinio forumo, įvykusio 2010 m. birželio 10–11 d. Skopjė mieste, išvadas.Energijos bendrijos ministrų taryba susitiks 2010 m. rugsėjo 24 d. Skopjė mieste (Buvusioji Jugoslavijos Respublika Makedonija). Kad Europos Sąjunga galėtų dalyvauti priimant reikalingus sprendimus, būtina nustatyti Europos Sąjungos poziciją pagal Sutarties 218 straipsnį ir laikantis 2006 m. gegužės 29 d. Tarybos sprendimo dėl Energijos bendrijos sutarties sudarymo Europos Sąjungos vardu nuostatų.Tarybos sprendimo pasiūlyme nagrinėjami visi darbotvarkės klausimai, kuriais, kaip nurodyta toliau, Ministrų taryba turėtų priimti sprendimą. Kiti darbotvarkės klausimai paminėti informavimo tikslais.2010/0202 (NLE)PasiūlymasTARYBOS SPRENDIMASdėl Europos Sąjungos pozicijos Energijos bendrijos ministrų taryboje nustatymo (Skopjė, 2010 m. rugsėjo 24 d.)EUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 218 straipsnio 9 dalį,atsižvelgdama į 2006 m. gegužės 29 d. Tarybos sprendimą 2006/500/EB dėl Energijos bendrijos sutarties sudarymo Europos Sąjungos vardu[1], ypač į jo 4 ir 5 straipsnius,atsižvelgdama į Komisijos pasiūlymą,NUSPRENDĖ:Vienintelis straipsnisŠio sprendimo priede išdėstyta Europos Sąjungos pozicija, kurios ji laikysis 2010 m. rugsėjo 24 d. Skopjė mieste įvyksiančiame Energijos bendrijos ministrų tarybos susitikime aptariant klausimus, kuriems taikoma Sutarties 218 straipsnio 9 dalis.Priimta BriuselyjeTarybos varduKomisijos narys Guenther OETTINGERPRIEDAS Europos Sąjungos pozicija-  Europos Sąjunga patvirtina, kad Energijos bendrijos sekretoriato direktorius 2009 m. biudžetą įvykdė.-  Europos Sąjunga tvirtina Ministrų tarybos sprendimą, kuriuo iš dalies keičiamas Energijos bendrijos sutarties 4 priedas („Įnašas į biudžetą“), siekiant atsižvelgti į Moldovos įstojimą.-  Europos Sąjunga sutinka, kad darbo grupės įgaliojimai būtų pratęsti dar vieniems metams.-  Europos Sąjunga tvirtina Ministrų tarybos rekomendaciją dėl energijos iš atsinaujinančiųjų energijos šaltinių vartojimo skatinimo.-  Europos Sąjunga tvirtina Ministrų tarybos rekomendaciją dėl energijos acquis communautaire pakeitimų įgyvendinimo.[1] OL L 198, p. 15.